***SuperMassive*** və ya sporsorluq razılaşmasına əsasən ***Papara SuperMassive*** – 2015-ci ildə yaradılmış Türkiyə kiberidman klubu. "League of Legends", "Valorant", "PUBG Mobile", "Arena of Valor", "Fortnite" kimi komandaları mövcuddur.

Tarix
-----

Klub 2015-ci ilin avqust ayında Hakan Baş, Kaan Karamancı, Alper Özdemir, Onur Aksu və Fırat İleri tərəfindən qurulmuşdur. 2021-ci ildə *"Blaze Esports"* klubu ilə birləşərək *"SuperMassive Blaze"* adını almışdır. 2022-ci ildə sponsorluq razılaşmasına əsasən *"Papara SuperMassive"* adlanmağa başlamışdır.

*League of Legends*
-------------------

### Daxili

"SuperMassive" 2016 mövsümünün qış splitində Türkiyə Çempionluq Liqasında yarışmağa başlamış və finalda *"Beşiktaş"* klubuna 3–1 hesabı ilə qalib gələrək ilk mövsümündə Türkiyə çempionu olmuşdur. Yay splitində isə normal liqanı birinci yerdə tamamlamış, finala çıxaraq *"Dark Passage"* klubuna 0–3 hesabı ilə uduzmuşdur. 2017 mövsümündə də komanda uğurlu çıxışına davam etmişdir. Qış splitində normal liqanı birinci yerdə tamamlamış, finalda *"Crew Esports"* klubuna 3–1 hesabı ilə qalib gələrək növbəti Türkiyə çempionluğunu qazanmışdır. Yay splitində normal liqanı ikinci yerdə tamamlamış, finala çıxaraq *"Fenerbahçe"* klubuna 0–3 hesabı ilə məğlub olmuşdur.

2018 mövsümündə klub həm qış, həm də yay splitinin çempionu olmuşdur. Hər iki splitdə finalda *"Royal Bandits"* klubunu məğlub edərək 3-cü və 4-cü Türkiyə çempionluqlarını qazanmışdır. 2019 mövsümündə isə klub həm qış, həm də yay splitində finalda məğlub olmuşdur. Qış splitinin finalında *"Fenerbahçe"* 3–0 hesabı ilə, yay splitinin finalında isə *"Royal Youth"* klubuna 3–2 hesabı ilə qalib gəlmişdir. 2020 mövsümünün yay splitində finalda *"5 Ronin"* klubunu 3–2 hesabı ilə qalib gələrək 5-ci Türkiyə çempionluğunu qazanmışdır. 2021 mövsümünün qış splitinin normal liqasını birinci yerdə tamamlasa da, yarımfinalda məğlub olmuşdur. 2022 mövsümün qış splitində klub ən pis nəticəsini göstərərək 8-ci yeri tutmuş və ilk dəfə pley-offa çıxa bilməmişdir.

### Beynəlxalq

Klub 2016-cı ildə ilk dəfə MSI turnirinə qatılmış, lakin keçirdiyi 10 oyundan 9-unda məğlub olaraq sonuncu yeri tutmuşdur. Klub turnirdəki yeganə qələbəsini *"Counter Logic Gaming"* klubuna qarşı qazanmışdır. 2017-ci ildə qatıldığı növbəti MSI turnirində *"Red Canids"*, *"Dire Wolves"* və *"Rampage"* klubları ilə eyni qrupa düşmüş, 5 qələbə qazanaraq növbəti mərhələyə çıxmış, lakin sonda *"GAM Esports"* klubuna uduzaraq mübarizəni dayandırmışdır. 2018 MSI turnirində komanda yenə qrupunu 5 qələbə ilə birinci yerdə tamamlamış, lakin sonda *"EVOS Esports"* klubuna 1–3 hesabı ilə uduzmuşdurlar.

2018-ci ildə *"SuperMassive"* ilk dəfə Dünya çempionatına qatılmışdır. *"G2 Esports"* və *"Ascension Gaming"* klublarının olduğu qrupdan çıxmış, lakin Tayvanın *"G-Rex"* klubuna 1–3 hesabı ilə məğlub olaraq mübarizəni dayandırmışdır. 2020-ci ildə ikinci dəfə Dünya çempionatında iştirak etmişdir. *"Team Liquid"*, *"Legacy Esports"*, *"MAD Lions"* və *"INTZ"* klublarının olduğu qrupdan üçüncü yeri tutaraq çıxmış, *"MAD Lions"* klubunu məğlub etmiş, lakin *"Unicorns of Love"* klubuna 0–3 hesabı ilə uduzaraq əsas mərhələyə qatıla bilməmişdir.

2023 mövsümünün qış splitində yarımfinala qədər çıxa bildiyi üçün EMEA Masters turnirinin təsnifat mərhələsinə qatılmağa haqq qazanmış, lakin Çexiyanın *"eSuba"* klubuna 1–2 hesabı ilə mğlub olaraq əsas turnirə qatıla bilməmişdir.

### Heyət

| SuperMassive *"League of Legends"* heyəti |
| --- |
| Oyunçular | Məşqçilər |
| 

| Rol | Ləqəb | Ad | Ölkə |
| --- | --- | --- | --- |
| Üst  | Armut  | İrfan Berk Tükek   |  Türkiyə  |
| Meşə  | Skeanz  | Dunkan Marke   |  Fransa  |
| Orta  | Blue  | Ersin Gören   |  Türkiyə  |
| Alt  | Luger  | Fatih Güven   |  Türkiyə  |
| Dəstək  | Jactroll  | Yakub Skurjinski   |  Polşa  |

 | Baş məşqçi
Yakup "bezum" İvaniçki |
| 

---

 |
| **Legenda:**
* **(Q)** Qeyri-aktiv
* **(Ç)** Çıxarılıb
* Ehtiyat oyunçu Ehtiyat
* Zədəli Zədə / Xəstəlik

   |

İstinadlar
----------

1. ↑  "SuperMassive Fortnite Ekibini Duyurdu!". Oyungezer Online (türk). 2018-05-03. 2023-06-04 tarixində arxivləşdirilib. İstifadə tarixi: 2023-05-30.
2. ↑  "Papara SuperMassive – Türkiye'nin Lider Espor Takımı!". supermassive.com.tr. 2023-05-30 tarixində arxivləşdirilib. İstifadə tarixi: 2023-05-30.
3. ↑  "Legends'ta yılın ilk kupası SuperMassive'in oldu - Yeni Akit". www.yeniakit.com.tr (türk). 2023-05-30 tarixində arxivləşdirilib. İstifadə tarixi: 2023-05-30.
4. ↑  "Bir KMF Analizi: SuperMassive Neden Kazandı?". Red Bull (türk). 2017-04-25. 2023-05-30 tarixində arxivləşdirilib. İstifadə tarixi: 2023-05-30.
5. ↑  *Sporx.* "TBF 2018'in kazananı SuperMassive! Maçın öyküsü! - E-Spor - Sporx Galeri". Sporx (türk). 2023-05-30 tarixində arxivləşdirilib. İstifadə tarixi: 2023-05-30.
6. ↑  "Şampiyon Bahçeşehir SuperMassive oldu!". www.hurriyet.com.tr (türk). 2018-09-17. 2023-05-30 tarixində arxivləşdirilib. İstifadə tarixi: 2023-05-30.
7. ↑  "KMF şampiyonu bu gün Bahçeşehir SuperMassive veya 1907 Fenerbahçe olacak". Playerbros: Espor Haberleri ve Video İçerikleri (türk). 2019-04-13. 2023-05-30 tarixində arxivləşdirilib. İstifadə tarixi: 2023-05-30.
8. ↑  "Büyük finalde kupaya uzanan takım SuperMassive!". www.hurriyet.com.tr (türk). 2020-09-16. 2023-05-30 tarixində arxivləşdirilib. İstifadə tarixi: 2023-05-30.
9. ↑  "SuperMassive, MSI 2017 Grup Aşamasından Lider Ayrıldı!". Webtekno (türk). 2017-05-02. 2023-05-30 tarixində arxivləşdirilib. İstifadə tarixi: 2023-05-30.
10. ↑  "Gen.G / G2 / C9 / EDG and SuperMassive Will Perform in the 2018 LoL World Championship". InvenGlobal (ingilis). 2018-09-17. 2023-05-30 tarixində arxivləşdirilib. İstifadə tarixi: 2023-05-30.
11. ↑  *Vejvad, Christian.* "Armut carries SuperMassive to victory over MAD Lions at Worlds 2020". WIN.gg (ingilis). 2020-09-29. 2023-05-30 tarixində arxivləşdirilib. İstifadə tarixi: 2023-05-30.
12. ↑  *Love, Corgi.* "[Worlds 2020] Unicorns of Love sweeps SuperMassive to make group stage". InvenGlobal (ingilis). 2020-09-30. 2023-05-30 tarixində arxivləşdirilib. İstifadə tarixi: 2023-05-30.  (#missing\_name)

Xarici keçidlər
---------------

* supermassive.com.tr — SuperMassivenin rəsmi saytı

| ⛭Türkiyə Çempionluq Liqası |
| --- |
| 2023 Yay komandaları | 
* Eternal Fire
* Beşiktaş Esports
* Dark Passage
* FUT Esports
* Galakticos
* İstanbul Wildcats
* Nasr Esports
* SuperMassive

 |
| Mövsümlər | 
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023

 |